SPA ดีด 3% ลุ้น Q4/65 เทิร์นอะราวด์ โบรกชี้ปี 66 สดใส ชูเป้า 15 บ. อัพไซด์ 26%
SPA เด้งบวก 3% โบรกชี้ไตรมาส 4/65 พลิกกำไร 6 ลบ. มองปี 66 กำไร 200 ลบ. รับรายได้นักท่องเที่ยวเพิ่ม แนะนำราคาเป้าหมาย 15 บ. อัพไซด์ 26%
SPA เด้งบวก 3% โบรกชี้ไตรมาส 4/65 พลิกกำไร 6 ลบ. มองปี 66 กำไร 200 ลบ. รับรายได้นักท่องเที่ยวเพิ่ม แนะนำราคาเป้าหมาย 15 บ. อัพไซด์ 26%
9 ม.ค. 2566

ผู้สื่อข่าวรายงานว่า วันนี้ (9 ม.ค.66) ราคาหุ้น บริษัท สยามเวลเนสกรุ๊ป จำกัด (มหาชน) หรือ SPA ณ เวลา 11:34 น. อยู่ที่ระดับ 11.90 บาท บวก 0.30 บาท หรือ 2.59% สูงสุดที่ระดับ 12.10 บาท ต่ำสุดที่ระดับ 11.80 บาท ด้วยมูลค่าการซื้อขาย 33.50 ล้านบาท สำหรับอัพไซด์มาจากการนำราคาหุ้น ณ ปัจจุบันมาคำนวณกับราคาเป้าหมายที่ทางฝ่ายวิจัยได้ให้ไว้ จึงมีอัพไซด์ อยู่ที่ 26%

บล.โนมูระ พัฒนสิน ระบุในบทวิเคราะห์วันนี้ (9 ม.ค.66) ว่า ภาพธุรกิจปีนี้คาดจะกลับมามีกำไรครั้งแรกตั้งแต่เกิดโควิด คาดไตรมาส 4/65 จะอยู่ที่ราว 6 ล้านบาท จากทั้ง U – rate ที่เพิ่มและจำนวนหมอนวดเพิ่มขึ้น รวมถึงเริ่มปรับราคา 10% บนพัฒนาการบวกรายได้ลูกค้าไทยสูงกว่าก่อนเกิดโควิดแล้ว และรายได้กลุ่มนักท่องเที่ยวที่ไม่ใช่คนจีนเท่ากับช่วงก่อนเกิดโควิดแล้ว และด้วยกลุ่มจีน (Precovid 55% ของรายได้) ที่จะเข้ามาเร็วกว่าคาดจะยิ่งเป็น Top up ให้ผลประกอบการฟื้นตัวเร็วขึ้น ทางฝ่ายวิจัยจึงได้กำหนดกำไรในปี 66 ที่ 200 ล้านบาท ส่วนปี 67 คาดอยู่ที่ 291 ล้านบาท เติบโต 46% แนะนำราคาเป้าหมาย 15 บาท